Lög

um breytingu á lögum um Þjóðminjasafn Íslands,

nr. 140/2011 (samstarf við Háskóla Íslands).

________

1. gr.

Á eftir 1. mgr. 1. gr. laganna kemur ný málsgrein, svohljóðandi:

Þjóðminjasafnið er háskólastofnun með sjálfstæðan fjárhag.

2. gr.

Við 3. gr. laganna bætast þrjár nýjar málsgreinar, svohljóðandi:

Stofnunin á samstarf við aðrar stofnanir á háskólastigi samkvæmt sérstökum samningum.

Samstarf Þjóðminjasafns Íslands og Háskóla Íslands skal byggjast á sérstökum samstarfs- og þjónustusamningi um starfstengsl, fjárhagsleg samskipti og skipan sameiginlegra starfa.

Safninu er heimilt að veita öðrum háskólum landsins þjónustu eftir því sem nánar er ákveðið í gagnkvæmum þjónustusamningum við einstaka háskóla.

3. gr.

Á eftir 3. gr. laganna kemur ný grein, 3. gr. a, ásamt fyrirsögn, svohljóðandi:

Rannsóknarstaða tengd nafni dr. Kristjáns Eldjárns.

Við Þjóðminjasafn Íslands skal vera sérstök rannsóknarstaða kennd við dr. Kristján Eldjárn.

4. gr.

Lög þessi öðlast þegar gildi.

_____________

Samþykkt á Alþingi 26. mars 2013.